รัฐบาลไทย-ข่าวทำเนียบรัฐบาล-ปลัดเกษตรฯ กำชับกรมชลประทานปรับแผนการระบายน้ำ จับมือการประปานครหลวงสู้ความเค็มแม่น้ำเจ้าพระยา ลดผลกระทบต่อประชาชน
วันอังคารที่ 2 กุมภาพันธ์ 2564
ปลัดเกษตรฯ กําชับกรมชลประทานปรับแผนการระบายน้ํา จับมือการประปานครหลวงสู้ความเค็มแม่น้ําเจ้าพระยา ลดผลกระทบต่อประชาชน
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมติดตามสถานการณ์ค่าความเค็มในแม่น้ําเจ้าพระยาตอนล่างฤดูแล้ง ปี 2563/2564 โดยมีนายวชิรวิทย์ โพธิ์วิจิตร ผู้ช่วยผู้ว่าการการประปานครหลวง (กปน.) นายสัญญา แสงพุ่มพงษ์ ผู้ตรวจราชการกระทรวงเกษ
ปลัดเกษตรฯ กําชับกรมชลประทานปรับแผนการระบายน้ํา จับมือการประปานครหลวงสู้ความเค็มแม่น้ําเจ้าพระยา ลดผลกระทบต่อประชาชน
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมติดตามสถานการณ์ค่าความเค็มในแม่น้ําเจ้าพระยาตอนล่างฤดูแล้ง ปี 2563/2564 โดยมีนายวชิรวิทย์ โพธิ์วิจิตร ผู้ช่วยผู้ว่าการการประปานครหลวง (กปน.) นายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาราชการอธิบดีกรมชลประทาน เข้าร่วม ณ ห้องประชุมศูนย์ปฏิบัติการน้ําอัจฉริยะ (SWOC) กรมชลประทาน เพื่อร่วมกันหาแนวทางในการแก้ไขปัญหาค่าความเค็มรุกล้ําในแม่น้ําเจ้าพระยา เพื่อช่วยเหลือประชาชนที่ได้รับผลกระทบ โดยเฉพาะน้ําดิบที่ใช้ในการผลิตประปา
ดร.ทองเปลว เปิดเผยว่า รัฐบาลมีความเป็นห่วงในสถานการณ์ค่าความเค็มรุกล้ําในแม่น้ําเจ้าพระยา จึงได้กําชับให้กรมชลประทานวางมาตรการเพื่อเร่งแก้ไขปัญหา ด้วยการปรับแผนการระบายน้ําจากเขื่อนเจ้าพระยาและเขื่อนพระรามหก เพื่อควบคุมค่าความเค็มในแม่น้ําเจ้าพระยาตอนล่าง ให้สอดคล้องกับระดับการขึ้นลงของน้ําทะเล พร้อมสั่งการให้โครงการชลประทานในพื้นที่ตอนบน ขอความร่วมมือสถานีสูบน้ําด้วยไฟฟ้า งดสูบน้ําเข้าพื้นระหว่างการลําเลียงน้ําลงมายังพื้นที่ตอนล่าง ส่วนโครงการชลประทานในพื้นที่ลุ่มเจ้าพระยา ให้จัดทํารายงานการเปิด-ปิดประตูระบายน้ําตลอดริมแม่น้ําเจ้าพระยา ตั้งแต่ท้ายเขื่อนเจ้าพระยาไปจนถึงสถานีสูบน้ําดิบสําแล จ.ปทุมธานี เพื่อนําข้อมูลมาวิเคราะห์ในการบริหารจัดการน้ําและควบคุมค่าความเค็มต่อไป ส่วนพื้นที่ด้านท้ายน้ําจะควบคุมการเปิด - ปิดประตูระบายน้ําคลองลัดโพธิ์ จ.สมุทรปราการ ตามจังหวะการขึ้น - ลงของน้ําทะเลอย่างเคร่งครัด รวมไปถึงการบูรณาการกับหน่วยงานที่เกี่ยวข้อง อาทิ สํานักการระบายน้ํากรุงเทพมหานคร ในการระบายน้ําลงแม่น้ําเจ้าพระยาในช่วงเวลาน้ําลง พร้อมขอความร่วมมือจากการประปานครหลวง ปรับเพิ่มจํานวนชั่วโมงในการทํา water hammer operation เพื่อให้สอดคล้องกับสถานการณ์และมีประสิทธิภาพมากยิ่งขึ้น และหากเกิดกรณีวิกฤติ จะผันน้ําจากลุ่มน้ําแม่กลอง ส่วนหนึ่งลงมาควบคุมค่าความเค็มในแม่น้ําเจ้าพระยาอีกทางหนึ่งด้วย โดยไม่กระทบต่อการใช้น้ําในลุ่มน้ําแม่กลอง
นายสัญญา แสงพุ่มพงษ์ กล่าวเพิ่มเติมว่า จากสถานการณ์น้ําทะเลหนุนสูงในช่วงสัปดาห์ที่ผ่านมา ทําให้แม่น้ําเจ้าพระยามีค่าความเค็มเพิ่มสูงกว่าเกณฑ์ปกติ ส่งผลกระทบต่อการผลิตน้ําประปาของการประปานครหลวง ที่บริเวณสถานีสูบน้ําดิบสําแล จ.ปทุมธานี ปัจจุบัน (ข้อมูล ณ วันที่ 2 ก.พ. 64) เวลา 07.00 น. วัดค่าความเค็มได้ 0.31 กรัมต่อลิตร (เกณฑ์เฝ้าระวัง 0.25 กรัมต่อลิตร มาตรฐานเพื่อการผลิตน้ําประปาไม่เกิน 0.50 กรัมต่อลิตร) ทั้งนี้ เนื่องจากในปี 2564 ปริมาณน้ําต้นทุนใน 4 เขื่อนหลักมีน้ําอยู่ในเกณฑ์น้อย ต้องสํารองไว้ใช้อุปโภคบริโภค รักษาระบบนิเวศและไม้ผล-ไม้ยืนต้นเป็นหลัก ไม่เพียงพอที่จะนําไปผลักดันความเค็มได้ตลอดเวลา
ทั้งนี้ กรมชลประทานได้สั่งการให้โครงการชลประทานที่เกี่ยวข้องเฝ้าระวังและติดตามสถานการณ์   ค่าความเค็มในแม่น้ําสายหลักต่าง ๆ อย่างใกล้ชิด พร้อมวางแผนบริหารจัดการน้ําโดยใช้อาคารชลประทานควบคุมการรับน้ํา เพื่อป้องกันความเค็มไม่ให้รุกล้ําเข้าไปในพื้นที่การเกษตร ลดผลกระทบที่จะเกิดกับประชาชนให้ได้มากที่สุด